หนูเป็นตกขาว ไม่มีกลิ่น เหมือนนมบูด เลยใช้ยาสอด 1 เม็ด candinox 1 Clotrimazole ไป เมื่อคืน เช้ามามีตกขาวเป็นสีเหลือง ถือว่าปกติไหมคะ แล้วตกขาวจะหายเป็นปกติไหมคะ
สวัสดีค่ะ ตกขาวที่มีลักษณะคล้ายนมบูดอาจเกิดจากช่องคลอดติดเชื้อราได้มากที่สุด การวินิจฉัยอื่นๆที่เป็นไปได้เช่นช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้ หรือการแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดก็ทำให้ตกขาวผิดปกติได้เช่นกันสังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์การดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ ไปก่อน ยังไม่ควรซื้อยาฆ่าเชื้อมาใช้เอง ควรใช้ภายใต้การดูแลของแพทย์เท่านั้นค่ะ